**Keski-Uudenmaan hyvinvointialue**

Tehtävänkuvauslomake

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Työntekijä

|  |  |
| --- | --- |
| Tehtävänimike: | Sosiokulttuurinen ohjaaja |
| Hinnoittelutunnus: | SOTE-sopimus, liite 4, S4SAM100 |
| Tehtävän sopimusala ja liite: | IKVA / Ympärivuorokautiset palvelut |
| Palvelualue/tulosyksikkö: | Yhteisöllinen asuminen |
| Työyksikkö: |  |
| Esimiehen nimi ja tehtävänimike: |  |
| Tehtävänkuvaus laadittu/hyväksytty palkkauksen kehittämistyöryhmässä: | 17.9.2024 / 31.10.2024 |
| Tehtävänkuvausta päivitetty: |  |

**Täyttöohjeet:**

Tehtävänkuvauskuvaukset laaditaan sellaisella tasolla, joka antaa riittävästi informaatiota tehtävän sisällöstä ja luonteesta tehtävän vaativuuden määrittelemiseksi. Tehtävänkuvauksen tarkoitus on kuvata nimenomaan tehtävää organisaation näkökulmasta, ei työtä tällä hetkellä tekevää henkilöä. Tehtäväkuvaus tehdään sen hetkisen tehtävän sisällön mukaiseksi. Samaa työtä tekevien laaditaan yksi tehtävänkuva.

**Tehtävän tarkoitus ja sisältö**

* Kuvataan tehtävän tarkoitus ja sen keskeiset tavoitteet organisaatiossa sekä osana sitä toimintaa tai prosessia, johon tehtävä välittömästi liittyy.
* Mitä tarkoitusta varten tehtävä on olemassa?
* Kuvataan tehtävän sisältö kertomalla muutamalla virkkeellä työn keskeiset osa-alueet ja painottuminen, miten prosentuaalisesti jakautuu keskeisten työn osa-alueiden kesken.

**1. Tehtävässä tarvittava osaaminen**

Tässä kohdassa kuvataan, minkälaista osaamista tehtävän hoitamisessa tarvitaan. Kuvauksesta tulee käydä ilmi kaikki tehtävässä tarvittava keskeiset osaamisalueet sekä niiden syvyys ja laaja-alaisuus. Kuvataan myös, millä tai minkä tasoisella koulutuksella tehtävässä vaadittava osaaminen on saavutettavissa tai jos kelpoisuusehtona on tietty tutkinto.

HUOM! Kuvaus on laadittava tehtävän, ei sen haltijan näkökulmasta. Tehtävänhaltijan osaaminen saattaa ylittää tai alittaa tehtävän raameissa tarvittavan osaamisen.

**2. Tehtävälle luonteenomaiset ratkaisutilanteet ja niiden vaikutukset**

Tässä kohdassa kuvataan tehtävälle luonteenomaisia ratkaisutilanteita. Kohdassa kuvataan myös ratkaisujen merkittävyyttä suhteessa palvelualueen, avain-, tai palveluprosessin tai sen osa-alueiden tavoitteisiin, sitä kuinka laajalle ratkaisujen vaikutukset ulottuvat ja millainen on ratkaisujen vaikutusten kesto ja muutettavuus.

**3. Tehtävän ohjaus ja tehtävään liittyvä harkinta**

Tässä kohdassa kuvataan missä määrin, miten työtä ohjataan sekä kuka/mikä työtä ohjaa? Missä vaiheessa työstä annetaan palautetta? Käytetäänkö tehtävässä julkista valtaa ja minkälaisia päätöksiä tehtävässä tehdään? Missä määrin tehtävässä on itsenäisesti hahmotettava keinot, joilla tehtävän tavoitteisiin päästään. Kohdassa kuvataan myös, missä määrin ja miten tehtävään liittyvissä päätöksissä voidaan hyödyntää aikaisempaa kokemusta ja aiempia ratkaisumalleja, mistä päätöksenteon tueksi hankitaan tieto ja miten sitä on käsiteltävä, jotta tehtävässä päästään sen tavoitteita tukeviin lopputuloksiin.

**4. Tehtävään liittyvä vastuu**

Kohdassa kuvataan tehtävän rooli ja siihen liittyvä vastuu osana sitä prosessia tai toimintaa, johon tehtävä välittömästi kiinnittyy. Kuvauksesta on käytävä ilmi, mikä on tehtävän vastuu toiminnan tuloksista yksin vai jaetusti.

**5. Tehtävään liittyvä vuorovaikutus**

Tässä kohdassa kuvataan tehtävään liittyvää, sille luonteenomaista sisäistä ja ulkoista vuorovaikutusta. Keskeistä on kuvata, mitä vuorovaikutuksella tavoitellaan, eli mihin se tähtää. Kuvauksesta on käytävä ilmi tehtävälle tyypillisten vuorovaikutustilanteiden puitteet ja vaativuus.

**6. Mahdolliset erityiset työolosuhteet**

Kuvataan tehtävään liittyvät erityisen kuormittavat työolosuhteet.

**7. Muuta huomioitavaa**

Erityisesti huomioitavia seikkoja, kuten tietyn tehtävän poikkeamat tyyppitoimenkuvasta.

|  |
| --- |
| **Tehtävän tarkoitus ja sisältö** |
| **Tehtävän tarkoitus ja tavoitteet:**  Sosiokulttuurinen ohjaaja toimii ympärivuorokautisten palvelujen yhteisöllisessä asumisessa moniammatillisen tiimin jäsenenä. |
| **Tehtävän keskeiset osa-alueet ja tehtäväkokonaisuudet:**  Sosiokulttuurisen ohjaajan keskeisenä tehtävänä on asiakkaiden omatoimisuuden tukeminen, ohjaamalla ja osallistamalla mielekkääseen toimintaan yhteisöllisessä asumisessa. Työ sisältää itsenäisesti ja tiimin kanssa toteutettavaa asiakastyötä; yksilöohjausta ja ryhmänohjausta.  Työhön kuuluu mielekkään arjen suunnittelu ja toteutus yhdessä asiakkaiden, tiimin ja vapaaehtoisten kanssa. Osallistamalla ja tekemällä yhteistyötä tiimin ja vapaaehtoistoimijoiden kanssa, sosiokulttuurinen ohjaaja varmistaa yhteisöllisen kulttuurin rakentumisen ja ylläpitämisen.  Työtehtäviin kuuluu kirjaamista asiakastietojärjestelmään, asiakkaiden hoitoneuvotteluihin ja hoito- ja palvelusuunnitelman tekoon osallistumista, läheisyhteistyötä, hoitajien avustamista, oman työyksikön toiminnan kehittämiseen osallistumista ja tiimin kokouksiin osallistumista. Sosiokulttuurinen ohjaaja toimii tiimissään kulttuuri- ja virkistystoiminnan yhdyshenkilönä ja perehdyttää asiakkaita ja uusia työntekijöitä toimintaan ja tiedottaa tapahtumista.  Työtehtäviin voi kuulua myös tilojen koristelua, suunniteltujen yhteisten tapahtumien organisointia ja verkostoyhteistyötä. Mikäli yhteisöllisen asumisen asiakkaita on eri taloissa, voi työhön kuulua kulkemista toimipisteiden välillä työviikon aikana. |
| **1. Tehtävässä tarvittava osaaminen** |
| Sosiokulttuurinen ohjaaja tarvitsee työssään yksilö- ja ryhmänohjausohjausosaamista, hyviä yhteistyö- ja vuorovaikutustaitoja, sekä ymmärrystä ikääntyneiden yksilöllisistä tarpeista ja toimintakyvystä. Mielekkään arjen suunnittelussa ja toteuttamisessa tarvitaan myös luovuutta, joustavuutta ja osallistamistaitoja.  Kelpoisuusehto on soveltuva toisen asteen tutkinto, esim. nuoriso- ja vapaa-ajan ohjaaja tai liikunnanohjaaja. |
| **2. Tehtävälle luonteenomaiset ratkaisutilanteet ja niiden vaikutukset** |
| Toteuttamalla asiakkaiden toiveita sosiokulttuurinen ohjaaja tukee asiakkaiden hyvinvointia ja toimintakykyä ja huomioimalla myös organisaation tavoitteet hän tukee asiakkaiden yhdenvertaisuutta. Tukemalla, ohjaamalla ja osallistamalla arjessa sosiokulttuurinen ohjaaja aktivoi asiakkaita osallistumaan yhteiseen tekemiseen. Tehtävillä on vaikutusta onnistuneen yhteisöllisen kulttuurin rakentumiseen ja ylläpitämiseen. |
| **3. Tehtävän ohjaus ja tehtävään liittyvä harkinta** |
| Sosiokulttuurisen ohjaaja työskentelee itsenäisesti ja osana moniammatillista tiimiä. Tukena työssä on esihenkilö. Sosiokulttuurisen ohjaaja seuraa itsenäisesti asukkaiden osallisuutta ja tekee tarvittaessa tiimin kanssa toimenpiteitä, kuten suhdeverkoston uudelleen rakentamista, mikäli yhteisöllisyys ja osallistuminen alkaa hiipua. Työtä ohjaa yhteisöllisen asumisen palvelukuvaus, ikäihmisten palveluja ohjaava lainsäädäntö ja organisaation toimintaohjeet. |

|  |
| --- |
| **4. Tehtävään liittyvä vastuu** |
| Sosiokulttuurisella ohjaajalla on vastuu asiakkaiden osallistamisesta, sekä mielekkään kulttuuri- ja virkistystoiminnan suunnittelusta ja toteuttamisesta ja asukkaiden ohjaamisesta arjessa. Tehtävässä on vastuu vapaaehtoistoimijoiden kanssa tehtävästä yhteistyöstä. |
| **5. Tehtävään liittyvä vuorovaikutus** |
| Sosiokulttuurinen ohjaajan tehtävässä on vuorovaikutusta asiakkaiden, läheisten ja tiimin työntekijöiden, sekä vapaaehtoistoimijoiden kanssa. Vuorovaikutus on keskustelua, ohjaamista, tiedon jakamista ja tiedon vaihtamista. |
| **6. Mahdolliset erityisen kuormittavat työolosuhteet** |
| Ajoittain voi tulla vastaan nopeasti muuttuvia-, ja haasteellisia asiakastilanteita, jotka voivat aiheuttaa erilaista kuormitusta. |
| **7. Muuta huomioitavaa** |
|  |